Document ID: /roh_data/filtered/Billingualer_Corpus_interleaved-de-rm.jsonl.gz/606

This is a text translated from German to Rumantsch Grischun.
Die neue Kantonsverfassung: Startschuss im Grossen Rat

Mit viel Schwung hat die Vorberatungs-Kommission des Grossen Rats Mitte Dezember ihre Arbeit aufgenommen. Sie hat sich ehrgeizige Ziele gesetzt.

Anlässlich der ersten Sitzung hat die 21-köpfige Vorberatungs-Kommission unter dem Vorsitz von Grossrätin Barla Cahannes Renggli und in Anwesenheit von Regierungspräsidentin Eveline Widmer-Schlumpf ihre Arbeitsweise und das weitere Vorgehen festgelegt. Sie ist einstimmig der Ansicht, dass die Vorlage der Regierung zunächst in vier thematischen Ausschüssen diskutiert werden soll. Nur so kann die Kommission alle Fragen gründlich diskutieren und dennoch effizient arbeiten. Anschliessend wird die Gesamtkommission den Entwurf beraten. Die Ausschüsse beginnen mit der materiellen Behandlung der Totalrevision der Kantonsverfassung, sobald die Botschaft der Regierung vorliegt. Gemäss Regierungspräsidentin Widmer-Schlumpf wird dies Ende Januar 2002 der Fall sein. Bis Ende März 2002 sollte die Vorberatung in den Ausschüssen abgeschlossen sein. Danach erfolgt die Beratung im Plenum, bevor der Grosse Rat im Juni 2002 die Beratungen zur Totalrevision Kantonsverfassung anlässlich einer Sondersession aufnehmen wird.

Zu Beginn ihrer Arbeiten liessen sich die Mitglieder der Vorberatungs-Kommission über den Stand des Reformprojekts orientieren. Regierungspräsidentin Eveline Widmer-Schlumpf rief in Erinnerung, welche Ziele mit der Totalrevision verfolgt werden. Es geht darum, die Handlungsfähigkeit des Staates für die Zukunft zu sichern. Professor Tobias Jaag, der die Arbeiten seit 1995 als wissenschaftlicher Berater begleitet, zeigte den Handlungs-Spielraum des Kantons Graubünden auf und erläuterte den konkreten Handlungsbedarf. Frank Schuler, Leiter des Verfassungssekretariats, informierte über den Entwurf der Verfassungskommission und die Ergebnisse der Vernehmlassung.

Die Kommission strebte eine ausgewogene Zusammensetzung der einzelnen Ausschüsse an. Nur so können die Ausschüsse ihre Bereich breit abgestützt beraten. Jedes Mitglied der Kommission gehört einem Ausschuss an. Barla Cahannes Renggli und Andrea Brüesch als Präsidentin und Vizepräsident der Kommission nehmen in je zwei Ausschüssen Einsitz. Die thematische Abgrenzung für die Ausschüsse wurde wie folgt vorgenommen:

-Ausschuss 1: Präambel, allgemeine Bestimmungen, Grundsätze des staatlichen Handelns, Grundrechte

-Ausschuss 2: Volksrechte, Wahlverfahren, Verfassungsrevision

-Ausschuss 3: Behörden und Gerichte, Finanzaufsicht, Schlussbestimmungen

-Ausschuss 4: Gliederung des Kantons, öffentliche Aufgaben, Finanzordnung, Staat und Kirche

Am 28. September 1997 haben die Stimmberechtigten beschlossen, dass die Verfassung des Kantons Graubünden einer Totalrevision zu unterziehen sei. Die Regierung hat im Januar 1998 eine 30-köpfige Verfassungskommission eingesetzt und mit der Ausarbeitung einer neuen Verfassung beauftragt. Zum Entwurf dieser Kommission konnten sich alle interessierten Personen und Gruppierungen bis Ende März 2001 äussern. Gestützt auf die Ergebnisse der Vernehmlassung wurde der Entwurf nach Vorgaben der Regierung durch das Verfassungssekretariat überarbeitet.

Gremium: Grossrätliche Vorberatungs-Kommission

Quelle: dt grossrätliche Vorberatungs-Kommission

Data: 20.12.2001

La nova constituziun chantunala: culp da partenza en il cussegl grond

Mez december ha cumenzà la cumissiun predeliberanta dal cussegl grond cun bler elan sia lavur. Ella ha mess a sesezza finamiras ambiziusas.

A chaschun da l'emprima sesida ha fixà la cumissiun predeliberanta dal cussegl grond, che consista da 21 persunas e che vegn presidiada da deputada Barla Cahannes Renggli, en preschientscha da la presidenta da la regenza Eveline Widmer-Schlumpf sia moda da lavurar ed il proceder. Ella è unanimamain da l'opiniun da discutar la proposta da la regenza l'emprim en quatter giuntas tematicas. Be uschia po la cumissiun predeliberanta discutar da rudien tut las dumondas e tuttina lavurar effizientamain. Suenter vegn a tractar l'entira cumissiun il sboz. Las giuntas cumenzan cun la tractaziun materiala da la revisiun totala da la constituziun chantunala uschespert che la missiva da la regenza è avant maun. Tenor la presidenta da la regenza Eveline Widmer-Schlumpf vegn la missiva ad esser avant maun la fin da schaner 2002. Fin la fin da mars 2002 duess esser a fin la predeliberaziun en las giuntas. Suenter succeda la cussegliaziun en il plenum, avant ch'il cussegl grond vegn a cumenzar cun la discussiun da la revisiun totala da la constituziun chantunala a chaschun d'ina sessiun extraordinaria en il zercladur 2002.

Al cumenzament da lur lavur èn ils commembers da la cumissiun predeliberanta sa laschads orientar davart il stan dal project da refurma. La presidenta da la regenza Eveline Widmer-Schlumpf ha fatg endament tge finamiras che la revisiun totala persequitescha. I va per segirar l'abilitad d'agir dal stadi per l'avegnir. Professer Tobias Jaag che ha persequità las lavurs dapi l'onn 1995 sco cussegliader scientific, ha mussà la libertad d'agir dal chantun Grischun ed ha explitgà il basegn d'agir concret. Frank Schuler, il manader dal secretariat per la nova constituziun ha informà davart il sboz da la cumissiun da constituziun ed ils resultats da la consultaziun.

La cumissiun ha tschertgà ina cumposiziun equivalenta da las singulas giuntas. Be uschia pon questas cumissiuns discutar sin ina vasta basa lur secturs. Mintga commember da la cumissiun fa part d'ina giunta. Barla Cahannes Renggli ed Andrea Brüesch sco presidenta e vicepresident da la cumissiun fan part da duas giuntas. La determinaziun tematica per questas giuntas è vegnida fixada sunadantamain:

-1. giunta: preambel, disposiziuns generalas, princips generals da l'activitad dal stadi

-2. giunta: dretgs dal pievel, procedura electorala, midada da la constituziun

-3. giunta: autoritads e dretgiras, surveglianza da finanzas, disposiziuns finalas

-4. giunta: structuraziun dal chantun, incumbensas publicas, urden da finanzas, stadi e baselgias

Ils 28 da settember 1997 han las votantas ed ils votants decidì da reveder totalmain la constituziun chantunala dal Grischun. Il schaner 1998 ha numnà la regenza ina cumissiun da 30 persunas per la constituziun ed incumbensà quella cun l'elavuraziun d'ina nova constituziun. Davart il sboz da la cumissiun han pudì s'exprimer persunas e gruppaziuns interessadas fin la fin da mars 2001. Sa basond sin ils resultats da la consultaziun ha il secretariat per la nova constituziun repassà il sboz tenor las directivas da la regenza.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 20-12-2001